উখিয়া বাংলাদেশের কক্সবাজার জেলার অন্তর্গত একটি উপজেলা।   অবস্থান ও আয়তন  উখিয়া উপজেলার আয়তন ২৬১.৮০ বর্গ কিলোমিটার। কক্সবাজার জেলার দক্ষিণাংশে ২১°০৮´ থেকে ২১°২১´ উত্তর অক্ষাংশ এবং ৯২°০৩´ থেকে ৯২°১২´ পূর্ব দ্রাঘিমাংশ জুড়ে উখিয়া উপজেলার অবস্থান। কক্সবাজার জেলা সদর থেকে এ উপজেলার দূরত্ব প্রায় ৩৩ কিলোমিটার। এ উপজেলার উত্তরে রামু উপজেলা, দক্ষিণে টেকনাফ উপজেলা, পূর্বে বান্দরবান জেলার নাইক্ষ্যংছড়ি উপজেলা ও মিয়ানমারের রাখাইন রাজ্য, পশ্চিমে বঙ্গোপসাগর।   প্রশাসনিক এলাকা  ১৯২৬ সালে উখিয়া থানা গঠিত হয় এবং ১৯৮৩ সালে থানাকে উপজেলায় রূপান্তরিত করা হয়। উখিয়া উপজেলায় ৫টি ইউনিয়ন আছে। সম্পূর্ণ উখিয়া উপজেলার প্রশাসনিক কার্যক্রম উখিয়া থানার আওতাধীন।  ইউনিয়নসমূহ:  ১নং জালিয়াপালং  ২নং রত্নাপালং  ৩নং হলদিয়াপালং  ৪নং রাজাপালং  ৫নং পালংখালী   জনসংখ্যার উপাত্ত  ২০২২ সালের পরিসংখ্যান অনুযায়ী উখিয়া উপজেলার জনসংখ্যা ২,৬৩,১৪৩ জন। এর মধ্যে পুরুষ ১,৩৩,১০৯ জন এবং মহিলা ১,৩০,০৩৪ জন। মোট জনসংখ্যার ৯২.৭৮% মুসলিম, ২.১২% হিন্দু, ৪.৯৯% বৌদ্ধ এবং ০.১২ অন্যান্য ধর্মাবলম্বী।   শিক্ষা  উখিয়া উপজেলার সাক্ষরতার হার ৩৬.৩০%। এ উপজেলায় ১টি স্নাতক (সম্মান) কলেজ, ১টি ফাজিল মাদ্রাসা, ১টি উচ্চ মাধ্যমিক কলেজ (মহিলা), ২টি আলিম মাদ্রাসা, ১টি স্কুল এন্ড কলেজ, ১২টি মাধ্যমিক বিদ্যালয়, ১২টি দাখিল মাদ্রাসা, ২টি নিম্ন মাধ্যমিক বিদ্যালয়, ৭৮টি প্রাথমিক বিদ্যালয়, ১৬টি এবতেদায়ী মাদ্রাসা ও ১৬টি কিন্ডারগার্টেন রয়েছে।  শিক্ষা প্রতিষ্ঠান   হাসপাতাল    উপজেলা স্বাস্থ্য কমপ্লেক্স, উখিয়া।  অরিজিন হাসপাতাল  কোটবাজার ডিজিটাল হাসপাতাল  অরিয়ান হাসপাতাল  পালং ডিজিটাল   আলিফ হাসপাতাল  তাজমান হাসপাতাল  আদ্-দ্বীন মেডিকেল সেন্টার থাইংখালী হাসপাতালhttps://vymaps.com/BD/Origin-Hospital-702791769856055/   যোগাযোগ ব্যবস্থা  উখিয়া উপজেলায় যোগাযোগের প্রধান সড়ক কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।   অর্থনীতি  উখিয়ার অধিবাসীদের প্রধান পেশা কৃষি। সমুদ্র তীরবর্তী এলাকার মানুষ নিয়মিত মাছ ধরতে গভীর সমুদ্রে চলাচল করে। এ এলাকার বেশ উল্লেখযোগ্য সংখ্যক মানুষ মধ্যপ্রাচ্যে প্রবাসী হওয়ায় রেমিটেন্স প্রবাহ বেশ ভাল। অতীতে ঘন জঙ্গল থাকায় কাঠের বিশেষ করে সেগুন কাঠের ভালো ব্যবসা কেন্দ্র ছিল উখিয়া। উপজেলায় বেশ কিছু লবণের মাঠ রয়েছে।   কৃষি  উল্লেখযোগ্য ফসল ধান, পান, সুপারি, তরমুজ, গোল আলু। মোট আবাদ যোগ্য জমির পরিমাণ । বিশেষ করে সোনারপাড়া সুপারি তার স্বাদ ও আকারের জন্য কক্সবাজার অঞ্চলে বিখ্যাত।   ধর্মীয় উপাসনালয়  উখিয়া উপজেলায় ৬৭৮টি মসজিদ, ৪টি মন্দির ও ৩৭টি বিহার রয়েছে। ★রুমখাঁ মাতবর পাড়া বায়তুশ শরফ জামে মসজিদ ★রুমখাঁ কোলালপাড়া জামে মসজিদ ★কোটবাজার কেন্দ্রীয় জামে মসজিদ   নদ-নদী  উখিয়া উপজেলার পূর্বে মিয়ানমার সীমান্ত দিয়ে প্রবাহিত হচ্ছে নাফ নদী এবং উত্তর প্রান্ত দিয়ে প্রবাহিত হচ্ছে রেজু খাল।   হাট-বাজার  উখিয়া উপজেলায় মোট ১০টি হাট-বাজার রয়েছে। এর মধ্যে দারোগা বাজার, সোনারপাড়া বাজার, কোট বাজার, মরিচ্যা বাজার, ভালুকিয়া বাজার, পাতাবাড়ি বাজার, কুতুপালং বাজার, পালংখালী বাজার উল্লেখযোগ্য।   উল্লেখযোগ্য ব্যক্তিত্ব   শফিউল আলম - বাংলাদেশের ২১তম মন্ত্রিপরিষদ সচিব  এ.টি.এম. জাফর আলম - স্বাধীনতা পুরস্কার প্রাপ্ত  শাহজাহান চৌধুরী - রাজনীতিবিদ  ওবায়দুল্লাহ হামযাহ - আলেম   দর্শনীয় স্থান   ইনানী সমুদ্র সৈকত  পাটুয়ারটেক সমুদ্র সৈকত  কানা রাজার গুহা  পাতাবাড়ী বৌদ্ধ বিহার  কুমিরের খামার  জ্ঞানসেন বৌদ্ধ ভিক্ষু-শ্রামণ প্রশিক্ষণ ও সাধনা কেন্দ্র   জনপ্রতিনিধি  সংসদীয় আসন সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯৭ কক্সবাজার-৪উখিয়া উপজেলা এবং টেকনাফ উপজেলাপদশূন্য  উপজেলা পরিষদ ও প্রশাসন ক্রম নংপদবীনাম০১উপজেলা চেয়ারম্যানপদশূন্য০২ভাইস চেয়ারম্যানরাসেল চৌধুরী০৩মহিলা ভাইস চেয়ারম্যানশাহীন আক্তার০৪উপজেলা নির্বাহী কর্মকর্তামোহাম্মদ কামরুল হোসেন চৌং    +ইউনিয়ন পরিষদ চেয়ারম্যানক্রমিক নংইউনিয়নপদবীনাম০১১নং জালিয়াপালং ইউনিয়ন পরিষদচেয়ারম্যানএস এম সৈয়দ আলম০২২নং রত্নাপালং ইউনিয়ন পরিষদচেয়ারম্যাননুরুল হুদা০৩৩নং হলদিয়াপালং ইউনিয়ন পরিষদচেয়ারম্যানএস. এম. ইমরুল কায়েস চৌধুরী০৪৪নং রাজাপালং ইউনিয়ন পরিষদচেয়ারম্যান (ভারপাপ্ত)শাহেদুল ইসলাম রোমান০৫৫নং পালংখালী ইউনিয়ন পরিষদচেয়ারম্যানএম গফুর উদ্দিন চৌধুরী   তথ্যসূত্র   www.ukhiyanews.com   বহিঃসংযোগ        বিষয়শ্রেণী:কক্সবাজার জেলার উপজেলা